|  |  |
| --- | --- |
| Verohallinto | **Lausunto** |
| PL 325 |  |
| 00052 VERO |  |
|  |  |
| Maa- ja metsätalousministeriö | 4.5.2018 |
| PL 30 |  |
| 00023 Valtioneuvosto | Viite / Diaarinumero |
|  | MMM 674/01.01/2018 |
|  | A30/00 00 00/2018 |
|  |  |

Maa- ja metsätalousministeriö on pyytänyt Verohallinnon lausuntoa säädösehdotuksesta, jonka mukaisesti Maanmittauslaitoksella olisi oikeus saada Verohallinnolta ehdotuksessa mainitut tiedot huoneistotietojärjestelmän perustamista varten.

Ehdotuksen mukainen tiedonsaantioikeus on tarpeen uuden huoneistotietojärjestelmän

perustamiseksi.

**Lausunto** Verohallinto kannattaa ehdotusta.

Lakiehdotuksen perusteluissa todetaan, että osa lakiehdotuksessa tarkoitetuista tiedoista ovat salassa pidettäviä. Verohallinto korostaa, että lakiehdotus ei sisällä lainkaan verotustietojen julkisuudesta ja salassapidosta annetun lain (1346/1999) 2 luvussa tarkoitettuja verotuksen julkisia tietoja. Lakiehdotuksen perusteluihin olisi hyvä lisätä selvennykseksi, että tiedonsaanti koskee nimenomaisesti verotustietojen julkisuudesta ja salassapidosta annetun lain 1 ja 4 §:ssä tarkoitettuja salassa pidettäviä verotustietoja. Lisäksi perusteluissa voisi olla hyvä todeta, että väliaikaisen sääntelyn nojalla saatava verotustiedot jäävät perustettavan huoneistotietojärjestelmän pohja-aineistoksi.

Pääjohtajan estyneenä ollessa,

Strategiajohtaja Arto Pirinen

Erityisasiantuntija Taito von Konow